
Cofnod gwyddoniadur
Rosh Hashanah

Byddai'r erthygl hon ar Rosh Hashanah yn cael ei gynnwys mewn gwyddoniaduron fel Encyclopaedia Britannica, neu’r Encyclopaedia of Religion. 
Cyflwyniad 
Dathlir y Flwyddyn Newydd Iddewig gyda gŵyl holl bwysig, o'r enw Rosh Hashanah. Mae’r term ‘Rosh Hashanah’ yn enw Hebraeg am, ‘bennaeth y flwyddyn,’[footnoteRef:1] ac mae’n dechrau ar y cyntaf o fis Tishri, y seithfed mis yn y calendr Iddewig, sydd fel arfer yn ystod mis Medi. Mae Rosh Hashanah yn cael ei ddathlu am ddau ddiwrnod yn y Diaspora ac yn Israel.[footnoteRef:2] Mae’n dweud yn y Torah, “Ar y dydd cyntaf o’r seithfed mis yr ydych yn mynd i gael diwrnod o orffwys Saboth...” (Lefiticus 23:24-25). Mae hyn yn awgrymu pwysigrwydd yr ŵyl oherwydd mae’n cael crybwyllwyd yn y Torah sef yr ysgrythur awdurdodol o fewn Iddewiaeth. [1:  Ariela, Pelaia The Greetings and Vocabulary of Rosh HaShanah, https://www.thoughtco.com/rosh-hashanah-greetings-2076444 edn, 2017 [accessed Oct 18, 2017]]  [2:  Alan Unterman, Jews (Boston u.a: Routledge & Kegan Paul, 1981) t.173] 

Yn ogystal â bod yn Flwyddyn Newydd Iddewig, mae Rosh Hashanah hefyd yn ddiwrnod barnu. Yn ystod yr amser hwn mae Duw yn dod yn Farnwr Arbennig ac yn myfyrio ar flwyddyn flaenorol y bobl Iddewig, gan adlewyrchu’r dewisiadau a gweithredoedd pob unigolyn. Bydd hyn yn penderfynu sut y bydd eu blwyddyn nesaf. Mae'n gyfle i Iddewon werthuso eu hunain ac i wella eu hunain am y flwyddyn sydd yn dod.[footnoteRef:3]  [3:  Rosh Hashanah Theology and Themes, My Jewish Learning, <https://www.myjewishlearning.com/holidays/Jewish_Holidays/Rosh_Hashanah/Themes_and_Theology.shtml [accessed Oct 18, 2017]] 

Yn y Synagog 
Mae Rosh Hashanah yn ŵyl sydd yn cael i ddathlu yn y Synagog yn ogystal â’r cartref. Yn y Synagog, mae’r ddesg darllen ar gyfer sgroliau’r Torah yn cael i gwmpasu â defnydd gwyn, a hefyd bydd y Rabbi a’r cantor yn gwisgo’r lliw gwyn. Mae’r lliw gwyn yn symboleiddio purdeb a glanhad ar ddechrau’r flwyddyn newydd. 
Mae gweddïau ffurfiol yn pwysleisio brenhiniaeth Duw, a bydd darlleniad o’r Gyfraith yn cynnwys hanes ufudd-dod Abraham am y rheswm profodd ei fydd i Dduw gan ymrwymo i aberthu ei unig fab Isaac. Mae gweddïau'n canolbwyntio ar ddelwedd Duw fel creawdwr, brenin, ac yn barnu’r pwy sy'n arfer maddeuant yn gyfeiliant tuag at y rhai sy'n troi ato ac yn ceisio ei drugaredd.[footnoteRef:4] Yn ychwanegol, bydd gweddïau arbennig yn cael ei ddweud, sef Selichot, yn cael ei adrodd yn y bore fel gweddi am faddeuant am eu pechodau.[footnoteRef:5] [4:  Norman Soloman, , Judaism, Very Short Introductions, Reiss. edn, 11 vols (Oxford [u.a.]: Oxford Univ. Press, 2000) t.63]  [5:  Unterman, Jews, t.174] 

Hefyd, bydd y Shofar yn cael ei chanu yn ystod gwasanaethau yn y Synagog. Y Shofar yw corn hwrdd, a bydd Iddewon yn i edifarhau. Mae’r Shofar yn cael ei chwythu tair gwaith mewn patrymau penodol yn ystod y gwasanaethau. Unwaith ar ôl y darlleniad o’r Torah, unwaith yn ystod gwasanaeth ychwanegol ac unwaith ar ddiwedd y dydd, cyn y weddi derfynol. Mae’n dweud yn y Pentateuch “Bydd yn ddiwrnod i chwi ganu’r utgyrn.” (Numeri 29:1). Mae hyn yn arwyddocaol oherwydd mae’n pwysleisio pwysigrwydd canu’r utgyrn yn ystod Rosh Hashanah, gan fod yn cael i gynnwys yn Y Gyfraith Iddewig sef y ffynhonnell awdurdodol o fewn Iddewiaeth. Mewn rhai cymunedau, cannwyd caneuon ar y Shofar mewn gwahanol gyfuniadau o dair sain sylfaenol; tekiah, sef nodyn di-dor, shevarim, sef nodyn o dri nod byr, ac yn olaf teruah, sef nodyn o naw nod byr.[footnoteRef:6] [6:  Unterman, Jews, t.174] 

Yn y Cartref
Mae Rosh Hashanah hefyd yn cael i ddathlu yn y cartref. Yn ystod Rosh Hashanah, mae pobl yn bwyta bwydydd sy'n symboleiddio melystra, bendithion, a digonedd,[footnoteRef:7] sydd yn rhan enfawr o’r ŵyl. Bydd Iddewon yn bwyta afalau sydd wedi trochi mewn mêl. Mae hyn yn symboleiddio bywyd melys yn ychwanegol â, “gryfhau’r gobaith y bydd y flwyddyn yn un o felyster a llawenydd.”[footnoteRef:8] Hefyd bydd Iddewon yn bwyta pomgranadau oherwydd mae’n cynnwys chwe chant a thri ar ddeg  o hadau, sydd yn cynrychioli ac yn symboleiddio’r chwe chant a thri ar ddeg Mitzvoh, sef y rheolau sydd yn Y Gyfraith Iddewig rhoddodd Duw iddo Moses ar fynydd Sinai. [7:  Soloman, Judaism, Very Short Introductions, t.63]  [8:  Glyndwr J Harris, Arweiniad at Iddewiaeth (Caernarfon: Gwasg Pantycelyn, 1983) t.140] 

Yn ychwanegol, mae bara arbennig yn cael eu creu, sef Challah. Mae bara Challah wedi'i bletha’ ac mae'n siâp crwn, sy'n symboleiddio'r cylch bywyd a threigl y flwyddyn newydd.[footnoteRef:9] Hefyd bydd gwin yn cael ei fendithio a’i sancteiddio, sydd hefyd yn digwydd ar adeg Shabbat. Mewn rhai cymunedau, mae pen pysgod, defaid neu anifail arall yn cael ei fwyta i ddangos y bydd y rhai sy'n cymryd rhan yn y pen draw ac nid yn gynffon yn y flwyddyn i ddod.’[footnoteRef:10] [9:  Naftali Brawer A Brief Guide to Judaism: Theology, History and Practice (Philadelphia, PA: Running Press, 2008) t.195]  [10:  Unterman, Jews, t.174] 

Bydd Tashlich yn cael ei berfformio gan fod yn rhan symbolaidd o’r ŵyl. Mae TashLich yn meddwl, ‘i drechu,’ yn llythrennol, gan gyfeirio at y bwriad o drechu ein pechodau i ffwrdd.[footnoteRef:11] Bydd teuluoedd yn casglu bwys dwr sydd yn symud, sef afon, ac yn torri bara gan daflu’r bara i mewn i’r dŵr. Mae’r bara yn cynrychioli pechodau Iddewon, sydd yn cael i daflu yn yr afon ac yn diflannu gyda chyfredol y dŵr. O ganlyniad i hyn, bydd Iddewon yn rhydd o bechodau gorffennol ac yn dechrau’r flwyddyn newydd yn bur ac yn glan.  [11:  Dinka Kumer What is Tashlich? http://www.chabad.org/holidays/JewishNewYear/template_cdo/aid/564247/jewish/What-is-Tashlich.htm edn, 2017 [accessed Oct 21, 2017]] 

Casgliad 
[bookmark: _GoBack]O ganlyniad, mae’n amlwg bod Rosh Hashanah yn ŵyl bwysig iawn o fewn Iddewiaeth oherwydd mae’n ŵyl sydd yn dathlu’r flwyddyn newydd. Hefyd bydd teuluoedd yn dathlu’r ŵyl yn y Synagog yn ogystal â’r cartref. Bydd gweddïau arbennig yn cael ei adrodd e.e. y Selichot, a hefyd bydd bwydydd arwyddocaol yn cael ei bwyta e.e. afal wedi trochi mewn mêl i symboleiddio blwyddyn newydd melys. Mae'n gyfle i Dduw werthuso'r flwyddyn flaenorol, a gwneud dyfarniad ar sut y bydd y flwyddyn nesaf ar gyfer Iddewon. Hefyd, bydd Iddewon yn adlewyrchu’r flwyddyn ddiwethaf ac i feddwl am sut i wella yn y dyfodol. 

